NaiveNeuron/SloPal huggingface dataset:
Maďarič, Marek, minister kultúry SR (2012-09-27):
Áno, pani podpredsedníčka. Takže, pán vážený poslanec, v mene pána ministra školstva, ktorý vám odpovedá nasledovne. Nielen ako sociálne cítiaci občan a verejný činiteľ, ale aj ako racionálne uvažujúci človek si uvedomujem potrebu zlepšenia postavenia učiteľov, a to tak z pohľadu spoločnosti, ako aj z hľadiska finančného ocenenia ich práce. Iste viete, že sa vláda zaviazala vo svojom programovom vyhlásení riešiť zlepšenie odmeňovania učiteľov. Z tohto pohľadu, samozrejme, súhlasím s požiadavkami pedagogických zamestnancov na zlepšenie mzdového ohodnotenia ich náročnej práce. Súčasne chcem zdôrazniť, že si uvedomujem, že v tejto oblasti zaostávame v rámci Európskej únie a dnes sme na poslednom mieste, čo je dôsledkom dvadsať rokov zásadného neriešenia financovania školstva. Jednou z troch priorít je okrem zvyšovania sociálnych štipendií pre vysokoškolákov, prostriedkov do vedy a výskumu aj zvýšenie platov pedagogických a nepedagogických zamestnancov našich škôl. Súčasne si však uvedomujem ako reálne uvažujúci politik, že Slovensko sa zaviazalo znížiť deficit verejných financií v roku 2013 pod 3 percentá HDP a riešenie tejto požiadavky celkom prirodzene závisí aj od možnosti štátneho rozpočtu v rámci konsolidácie verejných financií, a tým aj budúcej stability Slovenska v tomto období, kulminujúcej ekonomickej, finančnej, sociálnej a morálnej krízy vo svete. Pani podpredsedníčka, skončil som.
M. Vášáryová, poslankyňa: (2008-04-08):
Chcem jej poďakovať za to, že na tejto pôde povedala pokojne a nekonfrontačne, že v demokratickom režime oponent nie je nepriateľom, ktorého treba zlikvidovať. A chcem jej poďakovať za to, že jasne vysvetlila a opravila slová pána ministra, ktorý nenávistným spôsobom uvádzal tento zákon, že my nie sme proti právu na odpoveď. Náš pozmeňujúci návrh je práve odpoveďou, serióznou a legislatívne jasnou a presnou odpoveďou   na bezprecedentný útok súčasnej vlády a jej predstaviteľov na médiá a novinárov. Takto by sme mali diskutovať v parlamente európskej krajiny, akou dnes Slovenská republika je. Ďakujem pekne.
J. Počiatek, minister financií SR: (2008-01-31):
Návrh zákona sa predkladá v zmysle Plánu legislatívnych úloh vlády na rok 2007. Cieľom návrhu  zákona je precizovať ustanovenia týkajúce sa finančnej kontroly a vnútorného auditu, zaviesť inštitút vládneho auditu a definovať predmet a základné pravidlá činnosti vládneho auditu. Zákon ďalej zavádza definíciu systému verejnej vnútornej finančnej kontroly, deklaruje základné prvky tohto systému, zahŕňajúc doteraz existujúce prvky, ako aj nové. Zákon zároveň ustanovuje zodpovednosť Ministerstva financií Slovenskej republiky za rozvíjanie systému vnútornej verejnej finančnej kontroly ako prierezového nadrezortného orgánu a jeho právomoci v tejto oblasti. V návrhu zákona sú zohľadnené poznatky a skúsenosti nadobudnuté v procese aplikácie doteraz platného zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. a požiadavky novej legislatívy Európskych spoločenstiev a Európskej únie pre programové obdobie 2007 až 2013. Zákon posilňuje vnútornú riadiacu kontrolu s dôrazom na zodpovednosť vedúceho orgánu verejnej správy a ostatných vedúcich zamestnancov za hospodárne, efektívne, účinné a účelné použitie verejných prostriedkov. Zákon zároveň vytvára predpoklady na účinné fungovanie vládnej kontroly prostriedkov finančnej pomoci zo zahraničia, poskytnuté na základe medzinárodnej zmluvy vrátane systému riadenia a kontroly tejto pomoci. Ďakujem, skončil som.
Kuriak, Milan, poslanec NR SR (2020-09-29):
... ako sa to často podsúva... Ďakujem. (Rečník sa napil vody.) Ako sa to často podsúva verejnosti. Dojatý som aj možno preto, som tiež taký emočný typ, lebo som z deviatich detí a zo srdca ďakujem svojim rodičom, že nám dali šancu narodiť sa, žiť a rozvíjať svoje talenty. Každý z mojich súrodencov pracuje, niektorí podnikajú, nie sme žiadni povaľači a mamka nás vychovala sama od mojich siedmich rokov. Najmladšia sestra mala štyri roky, takže reči, ako matka zostane sama a je to obrovská katastrofa, určite sa s tým nestotožňujem, lebo vždy sa nájdu ľudia aj v okolí, ktorí dokážu týmto osamoteným matkám pomôcť. Samozrejme, veľká vďaka patrí aj mojej milovanej manželke Márii, ktorá darovala život siedmim deťom a s láskou sa o nich stará. (Ruch v sále, zaznievanie gongu a prerušenie vystúpenia predsedajúcim.)
Číž, Miroslav, podpredseda NR SR (2015-11-13):
Ďakujem pekne. No tak predstavenie je dokonané. Počuli sme aj v reakciách, že jak teda vyzerá pohľad na parlamentarizmus u nás. Problém je, kolegyne, kolegovia, hovorím to nie všetkým pánom poslancom, že voľakedy riadiť parlament bola česť. To bola česť. Človek sa stretával s džentlmenmi a nepochybne častokrát aj v ľútych politických bojoch sa hľadala povedzme že pravda, ale bolo tam veľa aj beťárskej cti, bolo tam veľa ľudskosti a veľa normálnej ľudskej komunikácie a boli isté bloky, isté zábrany, že sú predsa len isté hranice, ktoré je nevyhnutne dodržať. Aspoň ten elementárny rešpekt voči predsedajúcemu a jeho právu riadiť schôdzu, a aj povinnosti. Elementárny. Ja, páni poslanci, o uznanie pána Hrašku, Lipšica a Hlinu ale absolútne sa neusilujem. Nepotrebujem ho. Naopak, urážalo by ma vaše uznanie, pán Hlina, aj ostatní páni poslanci. O nič iné mi nejde a takéto situácie v normálnom živote riešim tým, že odídem a nevyhľadávam takých ľudí, ja nechcem v ich prítomnosti byť. Problém je, že som v parlamente a mám nejaké povinnosti a mojou úlohou je zabezpečiť postup podľa rokovacieho poriadku, jediná moja ambícia, páni poslanci. Jediná. A budem kvôli vám, budem veľmi rád, keď sa aj tejto povinnosti zbavím. Ďakujem vám za pozornosť.
Glváč, Martin, podpredseda NR SR (2017-12-05):
Pán poslanec Vašečka.
K. Tóthová, poslankyňa: (2008-12-05):
A to, čo ste tu povedali, to je absolútne, absolútne scestné, pretože tento parlament existuje, aby dával určité pravidlá pre život v spoločnosti, a keď by sme dotiahli vaše myšlienky, tak to bolo niečo, ako keď som s vami bojovala, že pri znížení trestnej zodpovednosti na 14 rokov neznižujme ochranu pred zneužitím pohlavným tiež na 14 rokov. Takže toto bolo ešte horšie. A chcem povedať, že sú už poznatky, to nie je, že my politici sme múdrejší, ale my politici musíme reagovať na poznatky medicíny. Zdravotnícke noviny z 22. 2.: dvadsaťdva štúdií vo svete (USA, Kanada, Európa, India, Japonsko, Čína a ďalšie), kde dokázali, aký negatívny vplyv je tzv. fajčenie z druhej ruky. Ďalej cigareta a 4 000 chemikálií v jednej cigarete. A to, čo ste povedali, o Taliansku, nie je pravda, pretože kolegyňa Mušková je dosť časť v Taliansku a jednoznačne potvrdzuje, všetky verejné to dodržujú. Áno, sú súkromné kluby, kto chce fajčiť, nech ide tam.
Nicholsonová, Lucia, podpredsedníčka NR SR (2016-05-20):
Pán poslanec Blanár, nech sa páči.
Hrnčiar, Andrej, podpredseda NR SR (2019-04-05):
Jedna faktická poznámka, pán poslanec Marosz.
Chren, Martin, poslanec NR SR (2014-12-04):
Ďakujem veľmi pekne. Vážená pani predsedajúca, vážený pán navrhovateľ, ctené kolegyne, ctení kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj ako spravodajca k návrhu uvedeného zákona pod tlačou 1214. Predkladám vám teda štandardnú informáciu. Návrh, ako pán navrhovateľ správne povedal, spĺňa náležitosti podľa rokovacieho poriadku a legislatívnych pravidiel tvorby zákonov a jeho súčasťou je aj stanovisko ministerstva financií. Zo znenia uvedeného návrhu je zrejmý účel navrhovanej úpravy. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa naša Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj a odporúčam, aby predmetné výbory prerokovali tento návrh zákona štandardne v lehote do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Zároveň na záver, aby som sa nemusel hlásiť do rozpravy, hovorím, že ja tento návrh zákona tiež podporím, pretože je dobrý. Ďakujem veľmi pekne, pani predsedajúca. Prosím, otvorte rozpravu.
Dostál, Ondrej, poslanec NR SR (2022-10-05):
Pán poslanec Gyimesi, povedali ste to, čo hovoríme my a je to napísané aj v ústave. Otec je muž, matka je žena a deti sú deti. Žiadne iné cicavce to nerobia. To nie je inde v prírode. Robíme to len my, keď niekto tvrdí opak, je to dekadencia. Tak nerozumiem celkom, že čo si tým chcel povedať. Ale ak si chcel povedať, že inde v prírode neexistuje homosexuálne správanie zvierat, tak to nie je pravda. Aj iné zvieratá sa správajú homosexuálne. A ak si tým chcel povedať, že žiadne iné cicavce nemajú homosexuálne manželstvá, tak ani heterosexuálne manželstvá nemajú žiadne iné cicavce, tak ako nemajú žiadne iné cicavce parlament. Ale teda neviem, aký to má byť argument v rámci tejto debaty. A môžeme mať, samozrejme, že rôzny názor, že čo je normálne, že ako sa má kto obliekať na akej akcii a pred deťmi a čo nie je normálne, čo by nemalo byť. Ale úplne normálne je, keď sa dvaja ľudia majú radi, žijú spolu, vychovávajú spolu deti, starajú sa o ne, starajú sa o seba a majú vzájomné práva a povinnosti upravené zákonom. A to bez ohľadu na to, či tí dvaja ľudia, ktorí sa majú radi a žijú spolu, sú ľudia rôzneho pohlavia alebo sú to dvaja ľudia rovnakého pohlavia. To je úplne normálne. A my ako Národná rada by sme mali pre to vytvoriť nejaké právne prostredie.
Laurenčík, Milan, podpredseda NR SR (2020-05-12):
Ďakujem. Prosím, zaujmite miesto pre navrhovateľa. Dávam slovo predsedovi výboru pre kultúru a médiá poslancovi Kristiánovi Čekovskému, aby informoval Národnú radu o výsledku prerokovania návrhu vlády vo výbore. Pán poslanec, máte slovo.
Glváč, Martin, podpredseda NR SR (2018-11-21):
Ďakujem. S faktickými poznámkami nikto, končím možnosť prihlásiť sa. Ďalší v rozprave – pán poslanec Suchánek.
Bugár, Béla, podpredseda NR SR (2018-02-07):
Nemusíte sa báť. My sme tvrdší.
Žiga, Peter, podpredseda NR SR (2024-06-26):
Na vaše vystúpenie evidujem päť faktických poznámok, ale keďže je sedemnásta hodina a v rámci procedúry sme si schválili, že pristúpime k rokovaniu o návrhu na voľbu predsedu Úradu na ochranu osobných údajov, dám priestor pre faktické otázky až po tomto bode, ak dovolíte. A teraz prosím pána ministra spravodlivosti, aby sa ujal slova a uviedol návrh vlády na voľbu predsedu Úradu na ochranu osobných údajov Slovenskej republiky. Návrh vlády má parlamentnú tlač 369. Nech sa páči, pán minister, máte slovo. Ešte pre kolegov Michelka a Mažgúta, prerušil som bod rokovania o tomto bode programu, máme naplánovaný termínovaný tento bod, takže po skončení tohto bodu budete pokračovať v rámci, v rámci vášho bodu. Ďakujem pekne. (Rokovanie o návrhu na voľbu predsedu Úradu na ochranu osobných údajov Slovenskej republiky , tlač 369.)
Danko, Andrej, predseda NR SR (2016-06-16):
Ďakujem vám, pán prezident, za vaše vystúpenie. Dovoľte mi, aby som sa v mene Národnej rady Slovenskej republiky rozlúčil s pánom prezidentom a poďakoval mu za jeho vystúpenie o stave Slovenskej republiky. (Odchod prezidenta SR Andreja Kisku v sprievode predsedu NR SR Andreja Danka za zvukov prezidentských fanfár.)
Laurenčík, Milan, podpredseda NR SR (2022-03-24):
Prosím, prezentujme sa a hlasujme o pozmeňujúcom návrhu pani poslankyne Drábikovej. (Hlasovanie.) Prítomných 125, za 85, proti 7, zdržalo sa 33, hlasovali všetci. Konštatujem, že aj pozmeňujúci návrh pani poslankyni Drábikovej sme schválili. Pán spoločný spravodajca, predložte návrh na pokračovanie rokovania o návrhu zákona v treťom čítaní.
Ďuriš Nicholsonová, Lucia, podpredsedníčka NR SR (2019-05-13):
Pán spravodajca, je niečo, čo by ste chceli dodať v rámci záverečného slova? Nie je tomu tak. Prerušujem rokovanie o tomto bode programu. Nasleduje prvé čítanie o návrhu poslancov Róberta Puciho a Maroša Kondróta na vydanie zákona, ktorým sa mení a dopĺňa zákona č. 541/2004 Z. z. o mierovom využívaní jadrovej energie, tzv. atómový zákon, a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku, tzv. stavebný zákon, v znení neskorších predpisov. Návrh zákona je pod tlačou 1372 a návrh na jeho pridelenie na prerokovanie výborom je v rozhodnutiach pod číslami 1446 a 1480. Návrh uvedie pán poslanec Kondrót. [Rokovanie o návrhu poslancov Národnej rady Slovenskej republiky Róberta Puciho a Maroša Kondróta na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1372.]
Zmajkovičová, Renáta, podpredsedníčka NR SR (2012-11-28):
Ďakujem, pán poslanec. Prerušujem rokovanie o tomto bode programu. A ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona je pod tlačou 234, spoločná správa výborov má tlač 234a. Prosím podpredsedu vlády a ministra financií Slovenskej republiky Petra Kažimíra, aby vládny návrh zákona odôvodnil.
B. Bugár, podpredseda NR SR: (2004-06-25):
(Hlasovanie.) Prítomných 123 poslancov, za návrh 60, proti 11, zdržalo sa 48, nehlasovali 4. Konštatujem, že tento návrh nebol schválený. Takže pristúpime k hlasovaniu o Správe o vyhodnotení vládnych materiálov vo vzťahu k rómskym komunitám za roky 2001 až 2003 , takisto aj Priority vlády vo vzťahu k rómskym komunitám za roky 2002 a Stratégia vlády SR na riešenie problémov rómskej komunity za rok 2001 (tlač 682). Spoločným spravodajcom je predseda výboru pán poslanec Nagy, nech sa páči, máte slovo.
Horecký, Ján, minister školstva, vedy, výskumu a športu SR (2022-12-01):
Vážený pán predsedajúci, ďakujem za slovo. Vážený pán poslanec, v súlade s § 11 ods. 1 písm. c) zákona o pedagogických odborných zamestnancoch č. 138 vyžadovaným stupňom vzdelania učiteľa základnej umeleckej školy je najmenej vyššie odborné vzdelávanie. Z uvedeného vyplýva, že nie je potrebné, aby učiteľ výtvarného odboru, ale aj všetkých ostatných odborov základnej umeleckej školy mal vysokoškolské vzdelanie. Učiteľom výtvarného odboru v základných umeleckých školách môžu byť okrem absolventov vysokoškolského stupňa prvého... štúdia prvého a druhého stupňa v príslušných študijných odboroch a študijných programoch teda aj absolventi škôl umeleckého priemyslu v skupine študijných odborov 86 Umenie a umelecko-remeselná tvorba, kde súčasťou štátneho vzdelávacieho programu je aj pedagogická príprava. Od dosiahnutého stupňa vzdelania však závisí, samozrejme, zaradenie takéhoto zamestnanca do pedagogickej, do platovej triedy, lebo čím vyšší stupeň vzdelania, tým vyššia platová trieda. Takže dnes je možné vykonávať pedagogickú činnosť učiteľa v základnej umeleckej škole aj so stredoškolským, aj s vysokoškolským vzdelaním. Skončil som.
Fecko, Martin, poslanec NR SR (2019-03-29):
Ďakujem, Igor, že si vlastne, jak si povedal, po ixtýkrát už znovu predkladáme tento zákon a budem ho dávať stále, lebo to máme tiež naše DNA, že nedáme sa odradiť, lebo kto vytrvá až dokonca, tak tomu sa nakoniec podarí. Myslím si, že musíme vzbudiť, áno, záujem ľudí o veci verejné. Lebo doteraz za tých 26 rokov Slovenskej republiky sa to veľmi nepodarilo a beriem to aj osobne, že sme to nejako nedvihli tú účasť vo voľbách rôznych. A ako si spomínal, keď by išiel iba jeden voliť, iba jeden volič, že by prišiel extrémne, tak aj z toho sa postaví Národná rada aj vláda. A preto musíme ľuďom povedať, že je to o ich životoch a že konkrétny hlas to neni hlas hodený alebo volajúceho na púšti, alebo hodený do nejakej studne, ale to je hlas, ktorý môže rozhodnúť mnoho vecí. Spomínal si Švajčiarsko. Ja mám iba také sprostredkované údaje od nich, ale tam vyzerá, že si to rozdelili, tú právomoc štátu a tých kantónov, dali starostlivosť ľudí až na tie kantóny, na tie miestne jednotky, ktoré sa starajú až tak o svojich ľudí, že pokiaľ sa stane nejaké nešťastie daného Švajčiara, tak neposiela Švajčiarsko lietadlo, ale ten kantón ide poňho a ho privezie, pretože tak je s ním zrastený. Lebo on tam žije, on tam odvádza dane, od proste pre ten kantón niečo robí. Takže myslím si, že pokiaľ by sme toto my vedeli aj u nás na Slovensku takto nejako ľudí primäť ku svojmu územiu, v ktorom žijú a dostať príslušné kompetencie, tak myslím, že by sme zvýšili aj nejaký ten záujem o veci verejné. A ešte jedno, čo myslím, že by dobré bolo ku tým voľbám, pokiaľ by za ten deň volieb mali určité privilégium, a teraz beriem, buď pokuta, alebo voľný deň, jak sme dávali, tak bolo by to super a myslím, že aj pri tých voľbách by sme mali inú účasť ako doteraz a stále z roka na rok je to to isté. Ďakujem veľmi pekne.
Šimečka, Michal, podpredseda NR SR (2023-12-14):
Ďakujem veľmi pekne, pán poslanec. Ak správne počítam, tak na vaše vystúpenie je dvanásť faktických poznámok. A ako prvý pán poslanec Hargaš.
Klus, Martin, podpredseda NR SR (2019-11-26):
Ďakujem pekne, pán predseda výboru. Otváram rozpravu. Do rozpravy som dostal dve písomné prihlášky, za poslanecký klub SaS pani poslankyňu Zemanovú a Maroša Kondróta. Takže, pani poslankyňa, nech sa páči, máte slovo.
Saloň, Marián, poslanec NR SR (2024-02-27):
Ďakujem pekne, vážený pán podpredseda, v mene troch poslaneckých klubov SMER – SD, HLAS a SNS podávam procedurálny návrh, aby sa v rozprave v druhom čítaní o vládnom návrhu zákona, ktorým sa dopĺňa Trestný zákon, tlač 204, postupovalo podľa § 29a zákona o rokovacom poriadku a aby čas určený na rozpravu bol 12 hodín. Odôvodnenie: Rozsiahla rozprava (reakcie z pléna) prebehla už v schválenom Trestnom zákone. Ďakujem.
Glváč, Martin, podpredseda NR SR (2016-09-07):
Na faktické poznámky bude reagovať pán poslanec Lipšic.
B. Bugár, podpredseda NR SR: (2001-09-13):
(Hlasovanie.) Prezentovalo sa 126 poslancov, za 83, proti 15, zdržalo sa 26, nehlasovali 2. Konštatujem, že Národná rada sa uzniesla, že tento návrh prerokuje v druhom čítaní. Nech sa páči, pán poslanec. V. Bajan, poslanec: Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 1185 z 25. júna 2001 prideliť v druhom čítaní na prerokovanie okrem výboru pre financie, rozpočet a menu aj výborom: ústavnoprávnemu výboru, výboru pre verejnú správu, výboru pre pôdohospodárstvo, výboru pre sociálne vecí a bývanie, výboru pre zdravotníctvo, výboru pre vzdelanie, vedu, mládež a šport a výboru pre kultúru a médiá. Súčasne odporúčam výbor pre financie, rozpočet a menu ako gesčný a odporúčam, aby výbory uvedený návrh prerokovali ihneď.
Sopko, Miroslav, poslanec NR SR (2016-12-01):
Ďakujem za slovo, pán predsedajúci. K vystúpeniu pani poslankyne Dubačovej len toľko. Podľa môjho názoru účasť občana na voľbách raz ročne je tým absolútnym minimom. A mali by sme pracovať na tom, aby sme spoločnosť naučili podieľať sa aspoň takýmto spôsobom na správe vecí verejných a nie vymýšľať spôsoby, ako ľudí ešte viac odrezať od politiky a použiť na to taký chabý argument, že voličská účasť je slabá. To nie je vina ľudí. Presvedčme ich, že to má zmysel. Na to by sme sa mali sústrediť. Lebo nakoniec sa môžeme dopracovať k situácii, že spojíme rovno všetky voľby dokopy, aby sme ušetrili. A dvakrát podčiarkujem, čo povedala, že je to o vzdelávaní ľudí už od tých vlastne mladých, aby sa viedli k aktívnemu občianstvu. Neviďme to ako prekážku. Berme si to ako spoločný cieľ. Ďakujem.
Hrnčiar, Andrej, podpredseda NR SR (2019-04-03):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Branislavovi Gröhlingovi.
Pčolinský, Peter, podpredseda NR SR (2023-03-23):
Pán poslanec Oravec, nech sa páči, teraz môžete vystúpiť.
Ľ. Jahnátek, minister hospodárstva SR: (2010-02-02):
Ide najmä o pokračovanie reálnej výstavby 3. a 4. bloku Jadrovej elektrárne Mochovce, rozhodnutie o novom jadrovom zdroji v Jaslovských Bohuniciach, začiatok vyraďovania  elektrárne V-1 a potenciálnu výstavbu ďalšieho jadrového zariadenia na skladovanie najmä inštitucionálnych rádioaktívnych odpadov. Vládny návrh zákona ťažiskovo pokrýva tri oblasti zmien súčasnej právnej úpravy. Prvou oblasťou je ustanovenie podmienok na využívanie biometrických údajov osôb  vstupujúcich a vystupujúcich z jadrového zariadenia v rámci posilnenia fyzickej ochrany  jadrových zariadení ako súčasti širšej koncepcie boja proti terorizmu. Druhou oblasťou je zohľadnenie prechodu Slovenskej republiky na menu euro a využitie tak vecnej novelizácie zákona na úpravu súm pokút a príspevkov  na výkon štátneho dozoru a ich vyjadrenie v eurách. Treťou oblasťou je nevyhnutná úprava existujúceho právneho stavu vo vzťahu k terajším držiteľom povolení, ktorá vychádza z praktického používania relevantných zákonných ustanovení a úpravy, niektorých nedostatkov, ktoré boli odhalené až v aplikačnej praxi.  Dostatočné ľudské finančné zdroje na činnosť dozorného orgánu nad jadrovou bezpečnosťou   vyžaduje aj smernica Rady  2009/71/Euratom z 25. júna 2009, ktorou sa zriaďuje rámec pre jadrovú bezpečnosť jadrových zariadení. Úplná transpozícia tejto smernice je predpísaná do 22. júla 2011 a bude vykonaná až v novom atómovom zákone, ktorý je v súčasnosti v procese prípravy. Okrem spomenutých ťažiskových oblastí  novelizácie právnej úpravy sa realizujú aj nevyhnutné legislatívnotechnické zmeny súvisiace s navrhovanou úpravou ťažiskových oblastí. Vážená pani predsedajúca, vážené panie poslankyne, páni  poslanci, dovoľujem si požiadať o podporu predloženého vládneho návrhu.
Tittel, Dušan, poslanec NR SR (2019-10-18):
Pán predsedajúci, ďakujem za slovo. Kolegyne, kolegovia, aplikačná prax ukázala, že nemožnosť vykonávať šport v kolektívnych športoch profesionálnym športovcom ako samostatne zárobkovo činnou osobou nie je žiaduca, nakoľko neprimerane obmedzuje zmluvnú voľnosť športovcov v kolektívnych športoch. Profesionálny športovec bude môcť vykonávať športovú činnosť v prospech konkrétnej športovej organizácie na základe zmluvy o profesionálnom vykonaní športu alebo ako samostatne zárobkovo činná osoba na základe zmluvy podľa Občianskeho zákonníka, ustanovenia § 51, alebo zmluvy podľa Obchodného zákonníka, ustanovenia § 269 ods. 2. Navrhovanou úpravou sa umožní športovým organizáciám možnosť regulácie prestupov aj športovcov, ktorí vykonávajú športovú činnosť v prospech konkrétnej športovej organizácie ako samostatne zárobkovo činné osoby na základe zmluvy podľa Občianskeho zákonníka alebo podľa zmluvy podľa Obchodného zákonníka. Ako predkladatelia predpokladáme pozitívne vplyvy pre športové organizácie, športovú komunitu a profesionálnych športovcov, čo povedie k zníženiu administratívnej záťaže a k odbremeneniu príslušných orgánov verejnej moci. Predkladaný návrh zákona má pozitívny vplyv na rozpočet verejnej správy, nemá negatívny vplyv na manželstvo, rodičovstvo a rodinu, nemá negatívny vplyv na podnikateľské prostredie, nemá vplyv na životné prostredie, na zamestnanosť ani vplyv na informatizáciu spoločnosti. Návrh zákona je v súlade s Ústavou Slovenskej republiky a ústavnými zákonmi. Pán predseda, ďakujem, skončil som.
Přidal, Alojz, poslanec NR SR (2014-12-11):
Pán kolega Gál, ja by som vám chcel poďakovať, samozrejme, ani ja a nikto z Kresťanskodemokratického hnutia takýto zákon nepodporí. Ja som presvedčený, že je len otázkou času, keby takéto niečo prešlo, že tu príde niektorý kolega zo SaS ako z internetovej strany a navrhne rozvod tak, aby sa statusom na Facebooku manželia rozviedli a aby si poslali esemesku a notárovi poslali e-mail, že sú rozvedení. (Reakcie z pléna.)
Mihál, Jozef, poslanec NR SR (2015-02-03):
Ďakujem, pán predseda. Pani Vaľová, predpokladám, že keď jazdíte z Bratislavy do Humenného a naspäť, tak ono si to, to je dlhá cesta, ono si to vyžaduje aj veľakrát natankovať vozidlo, tak verím, že obchádzate pumpy Slovnaft veľkým oblúkom, pretože ak náhodou o tom neviete, tak Slovnaft vlastní maďarský kapitál. Takže pozor na tankovanie na Slovnafte. Maďarský kapitál, pozor. Všetci traja kolegovia, kolegyne zo strany SMER, vašimi faktickými poznámkami ste, bohužiaľ, dokázali, že vôbec nerozumiete tomu, o čom to je. Vôbec nerozumiete tomu, nechcete si priznať, že v budúcnosti bude na Slovensku vážny problém, bude veľmi veľa dôchodcov, bude veľmi málo pracujúcich. Zakrývate si nad tým oči. Robíte si z toho prču. Nemali by ste. Ak má na Slovensku fungovať dôchodkový systém, je nevyhnutná spolupráca opozície, koalície, nech je v tej opozícii, koalícii ktokoľvek. Aj keď sa tie pomery v marci obrátia a vy budete sedieť v opozičných laviciach, je nutné, aby sme spolupracovali, ale pri takejto vašej rétorike, neviem, či to robíte naschvál, alebo nemáte na viac, pri takejto vašej rétorike, pri takýchto pozíciách, postojoch sa, bohužiaľ, na Slovensku ďalej nedostaneme. A to je obrovská škoda! Vy ma môžete urážať, koľko len chcete, ja to znesiem, kľudne ešte si kopnite. Ale tu je dôležité to, aké dôchodky bude mať budúca generácia ľudí, ktorí teraz pracujú a ktorí si zaslúžia, aby mali kľudný, pokojný život v starobe. Vy nechápete, o čo tu ide, nechcete tomu rozumieť. Hlavneže bude nejaký sociálny balíček z týchto ukradnutých úspor sporiteľov. Je mi to veľmi ľúto, je to obrovská škoda.
Blanár, Juraj, podpredseda NR SR (2021-07-23):
Ďalší je pán poslanec Marián Kotleba, nech sa páči.
Hargaš, Ján, poslanec NR SR (2023-12-19):
Ďakujem za slovo, pán predsedajúci. Taktiež chcem poďakovať pánovi Sulíkovi za fundovaný príspevok do tejto debaty. Je veľmi smutné, že tú debatu vedie opozícia sama so sebou, ale veď v poriadku. Cieľom asi je poukázať na nedostatky tohto zákona a každým ďalším príspevkom sa dostávame ďalej a ďalej v tom poukazovaní. Zaujalo ma, ako ste teda dali kontranávrh, že teda ministerstvo pre pekárov, pričom mi teda prišlo, prišlo na um, že z toho povestného chlieb a hry si strana SNS pre tento moment očividne vybrala tie hry. A na ten chlieb možno ešte príde. A, ale to podstatné je, že prečo práve tie hry, ako ste správne poznamenali. Prečo práve podpora športu a cestovného ruchu? Samozrejme, všetci máme radi šport, všetci máme radi cestovný ruch, ale naozaj toto sú tie odvetvia hospodárstva, ktoré majú naštartovať ekonomický rast, o ktorom tu všetci, všetci rozprávame? A na základe akých dát to tvrdíme? No a to je presne to, čo v tom návrhu zákona veľmi-veľmi chýba v dopadoch na podnikateľské prostredie, aj keď teda dôvodová správa ospevuje, ako toto rozhýbe podnikateľské prostredie v oblasti cestovného ruchu. V dopadovej správe v doložke vplyvov dopady na podnikateľské prostredie sú žiadne. Takže vlastne vláda hovorí, že to ničomu nepomôže. No a ešte posledná, posledná poznámka, je podľa mňa smutné, že opozícia tu už niekoľko dní predkladá fundované, argumentami podložené tvrdenia k tomuto návrhu zákona. Koaliční poslanci ani pán Danko sa nezmôžu na jedno jediné vystúpenie v rozprave, myslím, že jedna alebo dve faktické k tomuto boli od koaličných poslancov, ale dnes doobeda si pán Danko zvolal tlačovku o klamstvách opozície ministerstva športu. No tak keď veľmi klameme, tak bolo by fajn to prísť predniesť sem do pléna, aby sme mohli reagovať. A som veľmi zvedavý, aká tá tlačovka bude. Ďakujem.
Zmajkovičová, Renáta, podpredsedníčka NR SR (2012-09-26):
Pán poslanec Cicoň.
Bugár, Béla, podpredseda NR SR (2016-09-14):
Pani poslankyňa Verešová, nech sa páči, môžete reagovať na faktickú.
Danko, Andrej, podpredseda NR SR (2024-02-15):
Ďakujem. Otváram všeobecnú rozpravu. Do rozpravy som dostal písomnú prihlášku za poslanecký klub ako poverenú členku poslankyňu Zoru Jaurovú a ďalej je prihlásená ako rečníčka pani poslankyňa Kleinert. Nech sa páči, pani Jaurová.
Zmajkovičová, Renáta, podpredsedníčka NR SR (2013-02-07):
S reakciou pán poslanec Matovič.
P. Hrušovský, podpredseda NR SR: (2001-10-17):
Pán poslanec Palacka, nech sa páči. G. Palacka, poslanec: Ďakujem. (Vykrikovanie poslanca z pléna.)
Bugár, Béla, podpredseda NR SR (2017-12-12):
Ďakujem. Otváram všeobecnú rozpravu. Nedostal som žiadnu písomnú prihlášku. Preto sa pýtam, či sa hlási niekto ústne do rozpravy. Áno, pán poslanec Uhrík ako jediný. Končím možnosť sa prihlásiť. A, samozrejme, pán poslanec, ako navrhovateľ. Pán poslanec Beluský, máte slovo a potom pán poslanec Uhrík.
Bugár, Béla, podpredseda NR SR (2019-06-27):
Ďakujem. Pán spravodajca? Nie. Prerušujem rokovanie o tomto bode programu. Ďalej nasleduje návrh účtovnej závierky Sociálnej poisťovne za rok 2018 (tlač 1494). Pán generálny riaditeľ, pán poslanec Ľubomír Vážny, nech sa páči, máte slovo.
Mezenská, Helena, poslankyňa NR SR (2015-06-24):
No, pán poslanec Blaha, ak máme byť voči sebe objektívni, pravdiví a úprimní, tak nemusíme chodiť ani ďaleko do štátov severnej Afriky, stačí, keď sa pozrieme na to, ako vyzerá politické riadenie u nás doma. Dnes nikto z nás nespochybní, že aj súčasná slovenská politická moc je riadená a určovaná diktátom nadnárodných skupín, nadnárodných monopolov, diktátom finančnej moci. A na to množstvo ľudí, a ten počet ľudí zo dňa na deň rastie na Slovensku, veľmi kruto a extrémne dlhodobo dopláca. A ja viem, že práve aj ten sobotňajší protest bol spojený s účasťou ľudí, ktorí s fašizmom, s extrémizmom nemajú vôbec nič spoločné. Prišli vyjadriť svoj protest s tým, ako ťažko znášajú dopady súčasne uplatňovanej, a nielen súčasne, ale dlhodobo uplatňovanej politickej moci, ktorá je prerastená diktátom finančného kapitálu, diktátom nadnárodných spoločností. Tak ako je nesprávne riešiť necitlivé zásahy do vnútropolitického vývoja krajín severnej Afriky už v dôsledkoch a zameriavať sa len na usmerňovanie migračnej politiky, ja za nesprávne považujem, ak sa uchyľujeme len k útokom na adresu účastníkov sobotňajšieho protestu namiesto toho, aby sme sa zamysleli nad príčinou stále viac rastúcej nespokojnosti občanov a radikalizácie slovenskej ulice.
Laššáková, Jana, podpredsedníčka NR SR (2015-10-07):
Vážené panie poslankyne, páni poslanci, program 54. schôdze sme vyčerpali, prerokovali sme všetky body programu. Ďakujem vám za účasť a vyhlasujem 54. schôdzu za skončenú. O 15.30 bude otvorené rokovanie 55. schôdze, ktorá bola zvolaná na žiadosť skupiny poslancov. (Rokovanie 54. schôdze NR SR sa skončilo o 14.43 hodine.) (Po skončení 54. schôdze NR SR a po prestávke sa začalo rokovanie 55. schôdze NR SR.)
P. Hrušovský, predseda NR SR: (2002-11-19):
Pán poslanec Krajči, chcete. Nech sa páči. G. Krajči, poslanec: Ďakujem za slovo, vážený pán...
Grendel, Gábor, podpredseda NR SR (2022-10-06):
Doplňujúca otázka, pán poslanec.
B. Bugár, podpredseda NR SR: (2006-04-21):
Ľ. Navrátilová, poslankyňa: Ja oceňujem snahu pani poslankyne Demeterovej pomôcť ženám, ktoré boli dlhšiu dobu na materskej dovolenke, pretože naozaj tá materská dovolenka nieže mnohokrát, vždy spôsobuje, že ženy majú v konečnom dôsledku nižšie dôchodky, ako majú muži. Ale to je iný problém. Problém tohto návrhu je ale v niečom inom. A teraz budem hľadať vhodné slová, aby som nikoho neurazila. Istá časť populácie má prazvláštne reprodukčné správanie. A ak by sme prijali tento návrh, tak vám garantujem, že učiteľka v materskej škôlke, ktorá vychovala dve deti, bude mať nižší dôchodok ako osoba, ktorá mala napr., no teraz poviem, osem detí. Neviem, či je toto zámer. A podľa môjho názoru musíme zvažovať obidve stránky tejto mince, aby sa rodenie detí nestalo zdrojom dobrého dôchodku, pretože si myslím, že naozaj musíme podporovať viacpočetné rodiny, ale adekvátnymi prostriedkami. A zase sa vrátim k tomu, čo som včera povedala, hľadajme nástroje rodinnej politiky, a nie nástroje dôchodkového poistenia. Ja už som to raz povedala, a prepáč mi to, Mária, keď ti to poviem, ale polievka sa dá miešať aj lopatou. A toto mi pripadá asi ako takýto prístup. Takže ja vrelo neodporúčam prijať tento návrh nie preto, že nedoprajem tým matkám, ale kvôli tomu, že naozaj tuná nastane taká nespravodlivosť, ktorú nám obyvateľstvo bude pripomínať podľa mňa ešte aj teraz v predvolebnom čase. Ďakujem.
Blanár, Juraj, podpredseda NR SR (2021-06-16):
Na vaše vystúpenie evidujem sedem faktických poznámok. Ako prvý pán poslanec Milan Mazurek, nech sa páči.
Fico, Robert, poslanec NR SR (2010-07-08):
Sľubujem. (Potlesk.)
V. Veteška, podpredseda NR SR: (2004-10-29):
A. Hajduk, poslanec: Vážený pán predsedajúci, ďakujem pekne za slovo. Áno, prerokúvame Zelenú správu za rok 2003, ale náš výbor ako gestorský výbor veľa času venoval aj priestoru pre aktuálnu situáciu  v poľnohospodárstve po vstupe do Európskej únie tohto roku. Naozaj prijatím Spoločnej poľnohospodárskej politiky v Európskej únii sa zásadným spôsobom zmenila metodika, administratíva, ale aj celkovo vlastne aktivity poľnohospodárov okrem toho zásadného a to je práca na poli. Treba konštatovať, že v roku 2004 sa poľnohospodár okrem svojej podnikateľskej činnosti musel sústrediť aj na kvalitne pripravené žiadosti o dotácie, na poľnohospodársku pôdu buď preukázaním vlastníctva, alebo nájomnými vzťahmi, nájomnými zmluvami, pretože bola tam dotácia stanovená na plochu. Tu, si myslím, ministerstvo pôdohospodárstva cestou Pôdohospodárskej platobnej agentúry, cestou Slovenskej poľnohospodárskej a potravinárskej komory a, samozrejme, samotnými poľnohospodármi a subjektmi, ktoré im pri tom pomáhali, urobilo kus dobrej práce pri novom systéme, ktorým Spoločná poľnohospodárska politika Európskej únie vlastne začala svoju činnosť aj na Slovensku. Ja si myslím, že tí, ktorí to myslia vážne s podnikaním, aj napriek tomu, že čakajú na platby, aj napriek tomu, že nie sú všetky veci jasné, že vlastne na niektoré plochy aj dva-tri subjekty si žiadali dotácie, ľudia a subjekty, ktoré to vážne myslia s poľnohospodárstvom, prešli ohňom tohto roku. A ďalej si myslím, že bude tu nastávať obrat.
Krošlák, Ján, poslanec NR SR (2021-06-15):
Pán premiér, oceňujem tvoje vystúpenie. Je vidieť, že rastieš každým dňom ako premiér. Tvoje vystúpenie bolo plné do živého zarezávajúcich faktov a postrehov. Jediný, komu bolo do smiechu pri tvojom vystúpení, bol poslanec Blaha, ktorý si žije vo svojom komunistickom svete a ktorý vôbec nevie, čo sa tu deje. Pán premiér, ja som hrdý na teba a som hrdý na to, čo robíš a ako to robíš.
Sulík, Richard, predseda NR SR (2011-10-11):
17. Pani poslankyňa Belousovová.
V. Veteška, podpredseda NR SR: (2004-12-02):
Prosím pána Janiša, povereného člena výboru pre hospodárstvo, privatizáciu a podnikanie, aby podal informáciu o výsledku prerokovania vo výbore.
Grendel, Gábor, podpredseda NR SR (2020-09-23):
Kolegyne, kolegovia, poprosím vás, aby ste sa utíšili. Ďakujem pekne.
M. Dzurinda, predseda vlády SR: (2003-12-09):
Celkom stručne len k niektorým vašim, nie ku všetkým poznámkam. Najprv pánu Hoptovi by som chcel povedať, že vedúcu úlohu stratila vaša, nie moja strana. (Šum v sále.) K pánu Jadušovi. To bol veľmi vecný a taký praktický príspevok. By som chcel povedať, že áno, stojíme si za kalkuláciami, prepočtami. Už koncom júna sa prvýkrát o návrhu štátneho rozpočtu rokovalo. A sme pripravení zodpovedať alebo predložiť analýzy ktorejkoľvek položky štátneho rozpočtu. Pani poslankyňa Tóthová, ja som sa vášmu príchodu do Národnej rady opäť veľmi potešil a vy chcete, aby som ja zase odišiel. To nie je v rovnováhe. (Smiech a potlesk v sále.) Mali by sme sa vzájomne potešiť a povzbudiť (Smiech v sále.), pretože ani práca poslanca, ani práca premiéra nie je celkom ľahká. No a na záver by som chcel si len tak zaželať, aby tá rozprava, najmä príspevky opozície zaznievali v takom poetickom tóne, ako bol príspevok pána poslanca Ondriaša. Takže želám vám dobré nervy, veľa invencie a veľmi sa teším na diskusiu k štátnemu rozpočtu a prosím vás ešte raz o jeho podporu. Ďakujem veľmi pekne. (Potlesk.)
T. Mikuš, poslanec: (2009-02-18):
No a čo sa týka Lisabonskej zmluvy. Znovu opakujem, ja si nemyslím, že akákoľvek zmluva môže zásadným spôsobom zmeniť jednotlivca a systém jeho hodnôt. Nemôže predsa zmeniť to, ako sa otec správa, ako sa správa matka a čo majú dať svojmu dieťaťu. To si nemyslím.
Matovič, Igor, poslanec NR SR (2014-12-12):
Je tam toho viac, tak budem rýchly. Kolegovi Muňkovi. Ako som kúpil tlačiarenský stroj? Túto otázku tu predviedol jeden taký divadelník, teraz volá sa Robert Fico, pardon, Robert Kaliňák a ten tu vtedy povedal, že som teda si dovolil rozmontovať tlačiarenský stroj a doviesť ho a tým pádom neplatiť clo a DPH. Tak aby sme sa, ja to hovorím už 10-krát a 150-krát, ten stroj vážil 152 ton a mal 32 metrov a taký stroj nedokáže odviesť žiadny dopravný prostriedok na svete, ani vzducholoď Hindenburg, ktorú teda možno poznáte. Takže... A ďalšia vec, boli sme v colnej únii a bol som platcom DPH, čiže ani sa clo neplatilo voči Nemecku a aj dépeháčka sa logicky neplatí, keď ste platcom DPH. Takže čisté jak ľalia, mám rozhodnutie Daňového riaditeľstva Slovenskej republiky v tejto veci a ešte aj rozhodnutie pána ministra Počiatka, keď bol ministrom financií, že to bolo čisté ako ľalia. Pánovi kolegovi Bublavému, či som chcel odvolávať niekoho, nikedy ma nevidel a daňový systém, Mikulčík. Bol som jediný opozičný poslanec, by som bol zvedavý, či ty by si takú odvahu nabral voči svojmu vlastnému ministrovi alebo šéfovi finančnej správy, ktorý som si dal tlačovku a vyzval som, aby pani premiérka konala a odvolala tohto človeka. Aby si teda vedel. Že kritizujem vlaky zadarmo. Nikdy som nekritizoval vlaky zadarmo! Ja iba kritizujem to, že nepoviete, že kto to v skutočnosti zaplatí. Posypová soľ, áno, beriem, ale prečítajte si článok na Topkách, kde i Česká republika kupovala za 82 eur tonu, čiže za polovičnú cenu, ako ste kupovali vy, alebo Banskobystrický vyšší územný celok za 98 eur, čo je dramaticky menej, ako ste kupovali vy. Keď kolega Susko hovorí, že ten zákon definuje, kto je zlodej, ja vám to skúsim vysvetliť tak, že ja som hovoril o tom, že niečo de iure, čiže podľa zákona, a niečo je de facto, čiže v skutočnosti. To je ako tak, kebyže do zákona napíše, ten, kto zabije človek, nie je vrahom, ale v skutočnosti vrahom je. A ja hovorím, z tohto vás obviňujem, že v skutočnosti sa správate ako zlodeji. A kolega Goga, čo bolo, už som zabudol túto poznámku, pardon.
M. Číž, podpredseda NR SR: (2007-06-19):
(Hlasovanie.) Prítomných 143 poslancov, za 64 poslancov, proti 64 poslancov, zdržalo sa 14 poslancov, nehlasoval 1 poslanec. Konštatujem, že Národná rada nebude pokračovať v rokovaní o tomto návrhu zákona. Vážené kolegyne, kolegovia, tým sme hlasovali o všetkých návrhoch, ktoré sme prerokovali v čase rozhodnom pre toto hlasovanie. Dovoľte mi, aby som vyhlásil desaťminútovú prestávku do 18.00 hodiny, kde budeme pokračovať v rokovaní nášho programu tejto schôdze. (Prestávka.) (Po prestávke.)
T. Galbavý, poslanec: (2003-06-18):
Národná rada Slovenskej republiky uznesením č. 255 z 23. apríla 2003 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov (tlač 206), na prerokovanie týmto výborom Národnej rady Slovenskej republiky: ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady pre sociálne veci a bývanie, Výboru Národnej rady pre vzdelanie, vedu, šport a mládež, kultúru a médiá. Určené výbory prerokovali predmetný návrh zákona v lehote určenej uznesením Národnej rady Slovenskej republiky, iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podľa § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky. Ústavnoprávny výbor Národnej rady Slovenskej republiky a Výbor Národnej rady...
Lubyová, Martina, ministerka školstva, vedy, výskumu a športu SR (2017-10-12):
Ďakujem, pán poslanec. Ja myslím, že, že ten časový rámec, ktorý vy navrhujete, že aby to trvalo tri roky, nie je absolútne reálny. (Povedané so smiechom.) Ja si myslím, že tento program už sa bude dopracovať v priebehu niekoľkých mesiacov, a nie niekoľkých rokov. Ale pokiaľ ide o tú vašu otázku, pôvodne tá otázka bola, či má SNS, či mám od SNS politické krytie na realizáciu Učiaceho sa Slovenka, moja odpoveď bola, ten program Učiace sa Slovensko je momentálne nerealizovateľný, a to z tých dôvodov, ktoré som vymenovala. Nemá časový plán, nemá rozpočet, nemá prioritizáciu, nemá akčné plány. To znamená, že niečo, čo je nerealizovateľné, nemôže mať politickú podporu, treba to urobiť do realizovateľnej formy, potom sa môžeme rozprávať o možnosti podpory. (Potlesk.)
R. Zajac, minister zdravotníctva SR: (2005-10-27):
Dôležité sú ale dve podmienky, aby boli splnené. Prvá, že bude občan mať potvrdenie o absolvovaní preventívnej prehliadky, ktoré bude zaslané do jeho poisťovne, tak ako zákon predpokladá nezávisle na tom, či stomatológ má, alebo nemá zmluvu s ním. A druhá, že, žiaľbohu, ak je to nezmluvný stomatológ, celú tú preventívnu prehliadku si musí hradiť. To je tá podmienka, ktorá je, že zmluvný má hradené z verejného a nezmluvný má len tie dva inštitúty. To znamená, že ale nemá vplyv na to, ak v roku 2005 vykonal preventívnu prehliadku nezmluvný stomatológ a sú splnené podmienky, ktoré predpokladá zákon, že je tam vydané potvrdenie s podpisom poistenca, potom v roku 2006 bude mať tak hradenú zdravotnú starostlivosť, ako predpokladá zákon, aj keď zmení  stomatológa.
P. Hrušovský, predseda NR SR: (2004-10-28):
(Hlasovanie.) 138 prítomných, 63 za, 8 proti, 67 sa zdržalo. Neschválili sme pozmeňujúce návrhy pani poslankyne Rusnákovej.
Martvoň, Anton, poslanec NR SR (2014-09-11):
Vážený pán predseda, vážený pán minister, vážené kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k predmetnému návrhu zákona. Predmetný návrh zákona spĺňa po formálnoprávnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor a výbor pre hospodárske záležitosti. Ako gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od prerokovania návrhu zákona v prvom čítaní. Zo znenia návrhu zákona je zrejmý účel navrhovanej úpravy. Tak ako predkladateľ povedal, predmetný návrh zákona pozitívne ovplyvní právny poriadok Slovenskej republiky a nepredpokladá žiadne zvýšené nároky na rozpočet. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Pčolinský, Peter, podpredseda NR SR (2023-03-15):
Páni demokrati, poprosím vás, skúste diskutovať inde, rušíte.
Blanár, Juraj, podpredseda NR SR (2023-05-18):
Pani poslankyňa Drábiková, rečnícky pult je vám k dispozícii. A po vás ešte vystúpi pán poslanec Erik Tomáš.
Pellegrini, Peter, predseda NR SR (2015-01-28):
Prezentujme sa a hlasujme o bode 2 spoločnej správy s odporúčaním gestorského výboru neschváliť. (Hlasovanie.) Prítomných 140 poslancov, za bolo 6, proti 89, zdržalo sa 45. Tento bod sme neschválili.
Mezenská, Helena, poslankyňa NR SR (2014-07-01):
Tak zatiaľ, zatiaľ ďakujem za pozornosť a potom, ako skončí hlasovanie, prečítam celý pripravený pozmeňujúci, doplňujúci návrh. Ďakujem. (Prestávka.) (Po prestávke.)
Pfundtner, Edita, poslankyňa NR SR (2015-04-21):
Ďakujem veľmi pekne za slovo. Pán kolega Kollár, ja vám ďakujem naozaj za miestami veľmi vecnú debatu. A cením si, že ste si urobili námahu a vytvorili ste zoznam opatrení, ktoré navrhujete a o ktorých si myslíte, že by vedeli vecne pomôcť problému. Priznám sa, že ja som cez víkend a počas uplynulých dní nenechala sa rušiť politickými debatami, ale veľmi pozorne som si prečítala ten materiál, ktorý sem poslala vláda a ktorý predložil pán minister Borec, a predpokladám, že čoskoro sa k tomu materiálu aj vecne dostaneme. Žiaľ, sme len v skrátenom legislatívnom konaní, ale nedá mi nepovedať určité veci, ktoré sa mi podarilo zistiť, a, žiaľ, musím konštatovať, že naozaj riešenie tých vecí je momentálne v rukách poslancov strany SMER. Ja akurát môžem na ústavnoprávnom výbore, resp. neskôr v pléne upozorniť na to, že po právnej stránke predmetný materiál bol robený veľmi narýchlo. Určite sa budem pýtať pána ministra aj na to, čo sú to za právne nezmysly, uvádzať v zákone o konkurze a reštrukturalizácii také nové znenie, kde sa hovorí: „Dlžníkovi hrozí úpadok najmä vtedy, ak je v kríze.“ Opakujem, v Obchodnom zákonníku sa hovorí, že dlžník je kríze, ak je v úpadku alebo mu úpadok hrozí. Keď to dám dokopy a čítam to pozorne, tak táto veta po vašej novele, pán minister, má znieť: „Dlžníkovi hrozí úpadok najmä vtedy, ak mu hrozí úpadok.“ Čo sú to za nezmysly, prosím vás? A je ich tu kopec. My tu hovoríme o zásadách, o bezdôvodnom obohatení, čo... (Prerušenie vystúpenia časomerom.)
P. Hrušovský, predseda NR SR: (2003-02-06):
(Hlasovanie.) 142 prítomných, 77 za návrh, 58 proti, 7 sa zdržalo. Konštatujem, že tento pozmeňujúci návrh bol schválený. R. Vavrík, poslanec: Pán predseda, tým, že Národná rada schválila tento pozmeňujúci návrh, ostatné návrhy sú už nadbytočné, už sa o nich nebude hlasovať. Preto vás poprosím, aby ste dali hlasovať o uznesení ako o celku, ktorého znenie máte takisto uvedené v prílohe v tlači 144a tak, ako sme ho pred pár sekundami schválili.
Laurenčík, Milan, podpredseda NR SR (2022-06-23):
Na faktické poznámky bude reagovať pán poslanec Ján Richter. Nech sa páči.
Pčolinský, Peter, podpredseda NR SR (2022-12-07):
Ešte by som rád dal slovo spravodajcovi z výboru pre sociálne veci poslancovi, naľavo, pán poslanec, poslancovi Jánovi Richterovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec. Pán navrhovateľ, asi nie ste zvyknutý sedieť vľavo. Väčšinou sedíte vpravo. Verím, že sa vám bude páčiť na ľavej strane. (Povedané so smiechom.)
A. Belousovová, podpredsedníčka NR SR: (2008-11-06):
Konštatujem, že Národná rada na návrh výboru pre pôdohospodárstvo, životné prostredie a ochranu prírody zvolila v tajnom hlasovaní pani Dagmar Valúchovú, Jána Bodnára a Richarda Hamerlíka za členov Rady Slovenského pozemkového fondu. Opakovaná voľba ďalších dvoch členov sa vykoná na nasledujúcej schôdzi. Vážené panie poslankyne, vážení páni poslanci, pokračujeme v rokovaní 28. schôdze Národnej rady pravidelným bodom hodina otázok , ktorý týmto otváram. Poslanci písomne položili do včera do 12.00 hodiny 12 otázok na predsedu vlády a na členov vlády a generálneho prokurátora 25 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Teraz prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda, máte slovo.
Paška, Pavol, predseda NR SR (2013-12-06):
Pán poslanec Brocka.
Šeliga, Juraj, podpredseda NR SR (2021-05-04):
Ďakujem pekne. Na vaše vystúpenie jedna faktická poznámka. Nech sa páči, pani poslankyňa Pleštinská.
B. Bugár, podpredseda NR SR: (2005-06-22):
(Zaznievanie prezidentských fanfár a príchod prezidenta SR Ivana Gašparoviča do rokovacej sály v sprievode predsedu NR SR Pavla Hrušovského.)